Josif II Carigradski
Josif II (1360 — 10. jun 1439) je bio vaseljenski patrijarh od 1416. do 1439. Bio je sin bugarskog cara Jovana Šišmana.

Biografija 
Učestvovao je na saboru u Ferari i Firenci 1438. i 1439. koji je trebalo da dovede do unije Pravoslavne i Katoličke crkve. Zbog opasnosti Osmanlija podržavao je, zajedno sa vizantijskim carem Jovanom VIII i kijevskim mitropolitom Isidorom, uniju i prihvatio je pre svoje smrti papski primat. Dokument o uniji potpisali su 31 predstavnici Pravoslavne crkve i car Jovan VIII, ali od strane Pravoslavne crkve najzad nije bio prihvaćen i time nije stekao važnost. Kasnije,  do 1455. godine, 21 potpisnik sa pravoslavne strane povukao je svoj potpis za uniju. 

Patrijarh Josif II umro je 1439, njegov grob nalazi se u dominikanskom manastiru Santa Marija Novela u Firenci. Benoco Gocoli je naslikao njegov portret u velikoj kapeli palate Mediči Rikardi.

Vidi još 
 Firentinska unija

Spoljašnje veze 

 Council of Florence, at the Catholic Encyclopedia
 Plamen Pavlov. Patriarh Jossif II  (bug.)

Carigradski patrijarsi
Episkopi Efesa